(69 ) 
de Bar menoit guerre, pour che que il estoit alyés au conte de 
Flandres; et mena la roïne avec luy le duc de Loraine , le vi- 
conte de Nerbone, le conte de Rousi et pluiseurs soudoyers ; 
dont li conte de Bar ot paour que se tière n’en fust destruite et 
pierdue , siques il se rendi à le volenté de la roïne, sans faire 
bastaille, et la roïne l’envoia en prison à Paris, et s’en ala à 
tout sen armée apriés le roy, et le trouva à Seclin, où il se de- 
voit partir l’endemain pour aler à Lille, et lui conta la dame 
comment il avoit pris le conte de Bar , dont li rois fu joieus. 
Le nuit sain Jehan-Bastitre l’an MCC et LXXXXVII (1297), se 
party li rois de Franche de Seclin et vint aségier le ville de 
Lille, en lequel estoit en garnison Robiers de Biestune, ainné 
fil du conte de Flandres, lesquelz deffendirent la ville l’espasse 
de ij mois contre le roy et son pooir. Entrois que le siégé estoit 
devant Lille, Robert d’Artois à tout xv" hommes s’en ala fourer 
enviers Furnes; là il encontra bien xxx" Flamens que le conte 
de Jullers menoit. Là y eut orible ochission d’un costet et d’aultre, 
car le fil de conte d’Artois y fu tués, et le conte de Jullers pris 
et menés en prison à Saint-Aumer. Là il morru, et en le fin 
furent lesdis Flamens tous mors et desbaretés et le ville de 
Furnes arse et destruitte. 
Apriés envoia le roy de Franche Charle de Valois, sen frère, 
à tout xx" hommes à Courtray , laquelle ville se rendi sans cop 
férir. L’endemain s’en ala-il à Bruges, lequelle se rendi parail- 
- lement , et y fu rechus à moult orant honneur. 
Apriés ces coses ainsi avenues Robiers de Biétune se parti de 
Lille et s’en ala à Gand. Là il trouva le conte de Flandres et le 
roy Édouart , à tout xv° Enpglés, à quel Robiert demanda se le 
ville de Lille seroit point secourue et qu’elle ne se pooit plus 
tenir. Quant le conte Guy entendi sen fil, il commencha à lar- 
myer en regardant sen fil et le roi Édouars et dis: « Élas! Je 
ne say que faire, car tous cheus quy s’estoient aloyés avoecque 
my m'ont du tout falit fors seullement le roy Édouart que 
occhi, à qui je prie qu’il me voelle esdier à che besoing.» Lors 
luy dist le roy qu’il ne li fauroit point et qu'il s’en r'iroit en 
